ফ্লোরেন্স কেলি
ফ্লোরেন্স মোল্ট্রপ কেলি (১২ই সেপ্টেম্বর, ১৮৫৯–১৭ই ফেব্রুয়ারি, ১৯৩২) ছিলেন একজন সামাজিক ও রাজনৈতিক সংস্কারক ও মজুরি বিলোপবাদ শব্দটির পথিকৃৎ। সোয়েটশপের বিরোধিতা, ন্যূনতম মজুরি, আট ঘণ্টার কর্মদিবস, এবং শিশুদের অধিকারের জন্য তার কাজ আজ ব্যাপকভাবে গণ্য। ১৮৯৯ সালে প্রতিষ্ঠিত জাতীয় ভোক্তা লীগের প্রথম সাধারণ সম্পাদক হিসেবে দায়িত্ব পালন করেন কেলি। ১৯০৯ সালে কেলি ন্যাশনাল অ্যাসোসিয়েশন ফর দ্য এডভান্সমেন্ট অব কালার্ড পিপল (এনএএসিপি) তৈরি করতে সাহায্য করেছিলেন।